Diari Oficial de la Generalitat Valenciana


Sumari del DOGV 2558, del 25-07-1995 (1995/835597)

ORDRE de 5 de juny de 1995, de la Conselleria d'Educació i Ciència, per la qual s'autoritza l'ampliació d'una unitat en el nivell d'Educació Preescolar als centres docents que s'especifiquen en l'annex.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/05/(5)/dof/vci/html**

### Dades del document

Número de DOGV
:   2558

Data del DOGV
:   25-07-1995

Secció del DOGV
:   DISPOSICIONS GENERALS

Número del document
:   1995/835597


Data del document
:   05-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 5 de juny de 1995, de la Conselleria d'Educació i Ciència, per la qual s'autoritza l'ampliació d'una unitat en el nivell d'Educació Preescolar als centres docents que s'especifiquen en l'annex.   
Vistos els expedients incoats a instància dels representants de la titularitat dels centres que s'allisten en l'annex, en sol·licitud per a l'ampliació d'una unitat en el nivell d'Educació Preescolar.  
Atés que tots els centres tenen almenys dues unitats autoritzades en l'esmentat nivell i que amb les sol·licituds podran impartir el segon cicle complet d'Educació Infantil d'acord amb el que s'estableix en la disposició transitòria cinquena del Reial Decret 1.004/1991, de 14 de juny.  
Atés que la Unitat Tècnica de Construccions ha emés en cada cas un informe favorable, pel fet que els centres disposen dels espais i condicions necessàries per a accedir a allò sol·licitat.  
Atesa la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 1004/1991, de 14 de juny (BOE de 26.06.91) pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'ampliació d'una unitat en el nivell d'Educació Preescolar, a cadascun dels centres que s'allisten en l'annex, de manera que el nombre d'unitats i capacitat màxima de llocs escolars queda com s'hi especifica.  
L'esmentada capacitat vigirà fins que no s'autoritze la implantació del segon cicle d'Educació Infantil, dins del marc temporal del calendari establit pel Reial Decret 986/1991, i atenent les condicions previstes en l'Ordre d'aquesta Conselleria de 17 de juny de 1992 (DOGV núm. 1.827, de 16.07.92).  
Segon  
Aquestes autoritzacions tindran efecte des de l'inici del curs acadèmic 1995/96.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educació i Ciència, com exigeix l'article 110.3 de la Llei 30/1992.  
València, 5 de juny de 1995  
El conseller d'Educació i Ciència,  
JOAN ROMERO I GONZáLEZ  
ANNEX  
Centre: Preescolar Ramón y Cajal  
Domicili: C/ Primer de Maig, 25  
Localitat: Alfara del Patriarca  
Província: València  
Titular: Josefa Celia Colomina Villalba  
Codi: 20822982  
Increment de capacitat en el nivell d'Educació Preescolar que s'autoritza: 1 unitat amb 26 llocs escolars.  
Capacitat total resultant en el nivell d'Educació Preescolar: 3 unitats amb 106 llocs escolars.  
Centre: San Antonio de Padua I  
Domicili: C/ Ramón y Cajal, 2  
Localitat: Catarroja  
Província: València  
Titular: Arquebisbat de València  
Codi: 06775280  
Increment de capacitat en el nivell d'Educació Preescolar que s'autoritza: 1 unitat amb 40 llocs escolars  
Capacitat total resultant en el nivell d'Educació Preescolar: 3 unitats amb 120 llocs escolars.  
Centre: María Inmaculada  
Domicili: Partida Soberana, 34  
Localitat: Orihuela  
Província: Alacant  
Titular: Obreres de la Creu  
Codi: 92071200  
Increment de capacitat en el nivell d'Educació Preescolar que s'autoritza: 1 unitat amb 40 llocs escolars.  
Capacitat total resultant en el nivell d'Educació Preescolar: 3 unitats amb 110 llocs escolars.  
Centre: Sagrado Corazón de Jesús  
Domicili: C/ Míser Mascó, 1  
Localitat: València  
Província: València  
Titular: RR. Esclaves del Sagrat Cor de Jesús  
Codi: 32674359  
Increment de capacitat en el nivell d'Educació Preescolar que s'autoritza: 1 unitat amb 40 llocs escolars.  
Capacitat total resultant en el nivell d'Educació Preescolar: 3 unitats amb 120 llocs escolars.


Còpia Permalink ELI